Tabačka džamija u Visokom
<s>Tabačka džamija u Visokom nalazi se na lijevoj obali rijeke Fojnice u centru Viskog, Bosna i Hercegovina.</s><s>Komisija za očuvanje nacionalnih spomenika, na sjednici održanoj od 7. do 11. oktobra 2003. godine je donijela odluku da se džamija i mezarje (groblje) uz džamiju proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.</s>

<s>Historija 
Tabaci su zanatlije koji se bave štavljenjem koža, a njihove radionice se zovu tabhane.</s><s>U Bosni i Hercegovini prisustvo ovog zanata zabilježeno je u prvoj polovini XVII vijeka.</s><s>Kasnije se razvijao pa je osnovan i tabački esnaf sa upravom, na čijem čelu je stajao esnaf-majstor ili ćehaja.</s><s>Visočki tabaci su imali i svoj bajrak sa dva tuga, što je dokaz da je ovaj zanat bio jako brojan.</s>

<s>Pretpostavlja se da je džamija izgrađena najkasnije u prvoj polovini 17. vijeka.</s><s>Osim u Visokom, tabaci su izgradili džamije još u Sarajevu, Banjoj Luci, Mostaru i Tešnju.</s>

<s>Prvobitna džamija je tokom istorije nekoliko puta stradala, u požarima i poplavama.</s><s>Posljednja poplava desila se 1871. godine kada je rijeka Fojnica odnijela i tabhanu i stupe i džamiju.</s><s>Nakon poplave, 1872. godine izgrađena je džamija u današnjem obliku.</s>

<s>U toku rata u Bosni i Hercegovini znatno je oštećena.</s><s>Restauratorsko-konzervatorski radovi i uređenje prostora oko džamije trajala je od 2005. do 2015. godine, i još uvijek nije završena u potpunosti.</s>

<s>Opis 
Pripada tipu jednosprostornih džamija sa sofama i drvenom munarom.</s><s>Osnova je približnih dimenzija 9,00x9,00 m. Džamija je pokrivena četvorovodnim krovom sa crijepom.</s><s>Ranije je za njeno pokrivanje najvjerovatnije korištena drvena šindra.</s><s>Na glavnoj, ulaznoj fasadi nalazi se trijem sa sofama i ukupno 15 drvenih stubova.</s><s>Dimenzije ovog prostora su 9,00x4,50 m. Ima visoku drvenu munaru osmougaone osnove i visine 15 metara.</s><s>Šerefa je pravilnog osmougaonog presjeka, sa osam drvenih stubova završenih velikim lučnim otvorima.</s><s>Visina parapeta na šerefi iznosi 90 cm.</s><s>Krov munare je šatorast sa strehom prepuštenom 35 cm.</s><s>Munara je pokrivena pocinčanim limom i završena alemom sa dvije jabuke.</s><s>Tijelo munare je pokovano borovim daskama čiji su spojevi sakriveni lajsnama.</s>

<s>Oko džamije se nalazi manji harem sa dvadeset nišana koji potiču sa početka XIX vijeka.</s><s>Po tipu su zastupljene forme aginskih, ulemanskih i derviških nišana.</s>

<s>Reference</s>

<s>Literatura 
 Mehmed Mujezinović - Islamska epigrafika Bosne i Hercegovine</s>

<s>Vanjske veze</s>

<s>Obnova tabačke džamije
 Tabačka džamija
Nacionalni spomenici u Visokom
Džamije u Visokom</s>

